تورو دت

تورو دت ، (پیدائش: 4 مارچ، 1856ء - وفات: 30 اگست، 1877ء) برطانوی راج میں انگریزی اور فرانسیسی زبان کی ہندوستانی شاعرہ، ناول نگار اور مترجم تھیں۔ انھوں نے ہندوستانی ادب کو انگریزی زبان میں متعارف کرانے میں اہم کردار ادا کیا۔ ان کا تعلق بنگال سے تھا۔ ہندو گھرانے میں پیدا ہونے کے بعد خاندان سمیت عیسائی مذہب قبول کر لیا۔ فرانس اور انگلستان کے سفر اختیار کیے جہان انھوں نے تعلیم حاصل کرنے کے ساتھ اپنی تخلیقیات سے انگریزی ادب پر گہرے نقش چھوڑے۔ وہ ہندوستان کی پہلی ناول نگار ہیں جنھوں فرانسیسی زبان میں ناول تحریر کیا۔

 حالات زندگی 
تورو دت 4 مارچ 1856 کو بنگال کے ایک ہندو خاندان میں ییدا ہوئیں۔ والد گووند چند دت کو سنسکرت اور قدیم ہندو تہذیب میں تعلیم و تربیت سے دلچسپی تھی۔تورو دت جب 6 سال کی تھیں کہ ان کا سارا خاندان عیسائی ہو گیا۔ تورو دت اور ان کا خاندان 1868ء میں یورپ کے سفر پر روانہ ہوئے۔ 1870ء میں فرانس کے بعد اس خاندان کے لوگ انگلستان چلے گئے۔ فرانس میں تورو اور اس کی بہن آرو نے اسکول میں داخلہ لیا تھا، لیکن اسکول چھوڑ کر گھر پر ہی فراانسیسی زبان سیکھی۔ 1871ء میں نیونہم کالج، جامعہ کیمبرج میں داخل ہوئیں، وہاں انگریزی اور فرانسیسی زبانوں میں نمایاں کامیابی حاصل کی۔ وہ ستمبر 1873ء میں ہندوستان واپس آگئیں۔ جو کارنامے انھوں نے اپنے پیچھے چھوڑے وہ علمی نقطہ نظر سے ایک فن کارانہ اور قیمتی ذخریرہ ہیں۔ اگر انھیں زیادہ عمر ملی ہوتی تو دنیا کو ہندوستانی پرانوں اور کہانیوں سے کافی واقفیت ہو جاتی۔ انھوں نے جو تراجم کیے ان سے ہندوستان کی عزت بڑھی۔ ادب کو اپنی زندگی کا مقصد قرار دے کر سنسکرت زبان سے سیتا، لکشمی دھرو تیرملا کی کہانیوں کو انگرزی زبان میں متعارف کرایا۔ انھوں نے فرانسیسی زبان میں ایک ناول بھی لکھا تھا جو ان کے وفات کے بعد فرانس سے شائع ہوا۔جامع اردو انسائکلوپیڈیا (جلد 1، ادب)، قومی کونسل برائے فروغ اردو زبان نئی دہلی، 2000ء، ص 181

جیون برکش (The Tree of Life)، کنول اور The Casrive فرانسیسی زبان میں ان کی مشہور نظمیں ہیں۔ انھوں نے مسیح کی تعلیمات کے عنوان پر نظمیں لکھیں۔ وہ ایک عیسائی خاتون تھیں جنھوں نے سماج کی خدمت مختلف طریقوں سے انجام دی اور مادرِ وطن کا نام نام بھی روشن کیا۔

 وفات 
تورو دت 30 اگست، 1877ء کو بنگال کے شہر کلکتہ میں انتقال کر گئیں۔ ان کی تدفین کلکتہ کے مانکتلا کرسچن قبرستان میں ہوئی۔

 مزید دیکھیے 
بھارتی مصنفات کی فہرست

 بیرونی روابط 
 انٹرنیٹ آرکائیو پر تورو دت کی تخلیقات
 منصوبہ گوٹن برک پر تورو دت کی تخلیقات

 حوالہ جات 

زمرہ:1856ء کی پیدائشیں
زمرہ:1877ء کی وفیات
زمرہ:انیسویں صدی کی ہندوستانی مصنفات
زمرہ:انیسویں صدی کے ہندوستانی شعرا
زمرہ:برطانوی ہند کی شخصیات
زمرہ:بنگالی شخصیات
زمرہ:بھارت کے انگریزی زبان کے شعرا
زمرہ:بھارتی شاعرات
زمرہ:کیمبرج یونیورسٹی کے فضلا
زمرہ:کولکاتا کے مصنفین
زمرہ:مغربی بنگال کے شعرا
زمرہ:مملکت متحدہ میں بھارتی تارکین وطن
زمرہ:ہندوستانی مسیحی مصنفین
زمرہ:انیسویں صدی کے ہندوستانی مصنفین
زمرہ:بھارتی مسیحی
زمرہ:کولکاتا کی شخصیات
زمرہ:انیسویں صدی کی بنگالی شخصیات